اوزبیکستان نینگ سمرقند ولایتیده اوزبیکستان – قرغزستان – چین تیمیر یولی نینگ قرغزستان توپراقلریده گی بولیمی نینگ قوریلیشی اوچون کیلیشووگه قول قوییلدی.
قرغزستان جمهور رئیسلیگی مطبوعات باشقرووی تامانیدن بیریلگن بیاناتده، شنگهای همکارلیک تشکیلاتی اعضاسی دولتلرنینگ رهبرلری نینگ جلسه سیگه میزبانلیک قیله دیگن سمرقند شهریده اوزبیکستان – قرغزستان – چین تیمیر یولی نینگ قرغزستان توپراقلریده گی بولیمی نینگ قوریلیشی اوچون کیلیشووگه قول قوییلگن لیگی بیلدیریلدی.
کیلیشووگه قرغزستان ترانسپورت و علاقه وزیری ایرکین بیک اوسویف، اوزبیکستان ترانسپورت وزیری الهام محکم اوف و چین رواجلنیش و ریفورملر دولت کینگش باشلیغی هی لیفن تامانیدن قول قوییلگن لیگی افاده ایتیلدی.
اوزبیکستان – قرغزستان – چین تیمیر یولی پروژه سی بیلن اورته آسیانینگ جنوب – شرق، غربی آسیا و اورته شرق بازاریگه ییتیب باریشینی تامین ایتیلیشی مقصد قیلیب آلینگن لیگی معلوم قیلیندی.
